Når man skal lave en hjemmeside og offentligøre den på internettet, så kan et CMS tilbyde rigtig mange funktioner og muligheder som kan hjælpe en med det. Det er dog ikke en forudsætning at alle CMS programmer kan tilbyde disse funktioner som bliver nævnt her, da nogle programmer selvfølgelig vil være bedre og mere omfattende end andre. Men hvis du vælger at benytte et af de mere populære CMS programmer, f.eks. WordPress, så kan du være temmelig sikker på at alle disse funktioner er inkorporeret i programmet.